2005 шеран ноябрехь кхоьллира, ша коьрте а хӀуттуш оппозицин «Зурабишвили Саломен юкъараллин болам», 2006 шеран мартехь цӀе хийцира парти «Гуьржийчоьнан некъ» аьлла. Партин программех лаьцна дуьйцуш, Зурабишвилис кховдийра «реалан а,  эффективан а демократин» некъ лацар, ткъа кхин а «историс бакъйинчу гуьржийн мехалле» а. Гуьржийчоьнан арахьара политикин коьрта накъост АЦШ ю элира экс-министро. Цуьнца цхьаьна Зурабишвилис билгалдаьккхира Российца юкъаметтигаш тоян иэшар, гайтира, гуьржийн элитас Россех дерг чӀогӀа дера олуш хилар, амма цуьнца цхьаьна дукха паргӀата Российн коммерсанташ Гуьржийчоьнан предприятеш приватизаци яран юкъабуьту. Цуьнца цхьаьна долу Ӏедал Зурабишвилис бехке дора «большевистийн методологи а, цӀена америкин PR технологеш а цхьаьнакхетар» бахьнехь кхоллаеллачу «необольшевизмех».